Diari Oficial de la Generalitat Valenciana


Sumari del DOGV 3943, del 20-02-2001 (2001/1026)

RESOLUCIÓ de 25 de gener de 2001, del conseller d'Obres Públiques, Urbanisme i Transports, per la qual homologa a la Llei Reguladora de l'Activitat Urbanística el sector a desenrotllar pel pla de reforma interior ronda perimetral nord de Dénia.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3943

Data del DOGV
:   20-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1026


Data del document
:   25-01-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Dénia
    * pla d'urbanisme

RESOLUCIÓ de 25 de gener de 2001, del conseller d'Obres Públiques, Urbanisme i Transports, per la qual homologa a la Llei Reguladora de l'Activitat Urbanística el sector a desenrotllar pel pla de reforma interior ronda perimetral nord de Dénia. [2001/A1026]
  
Vist l'expedient relatiu a l'homologació sectorial i pla de reforma interior de millora ronda perimetral nord de Dénia (Alacant), i de conformitat amb els següents:
  
Antecedents de fet
  
1. El projecte es va sotmetre a informació pública per mitjà d'un acord del Ple Municipal de 29 de desembre de 1999. Després del pertinent període d'exposició pública, en el qual es van presentar 13 al·legacions que van ser desestimades, es va aprovar provisionalment pel Ple de l'Ajuntament de Dénia, en data 28 de novembre del 2000.
  
2. La documentació està composta de memòria informativa i justificativa, normes urbanístiques, fitxes de gestió, plans d'informació i plans d'ordenació del pla de reforma interior ronda perimetral nord i annex d'homologació sectorial compost de memòria ?que arreplega la finalitat i les determinacions estructurals de l'ordenació- i pla de l'homologació.
  
3. Durant la tramitació del projecte s'han emés informes de la Conselleria de Cultura, Educació i Ciència de 3 de gener del 2000 i 19 de gener del 2001; de l'Oficina del Pla de Carreteres de la Conselleria d'Obres Públiques, Urbanisme i Transports de 9 de març del 2000; de la Conselleria de Medi Ambient de 15 de gener del 2001; de la Diputació Provincial d'Alacant de 23 de gener del 2001; de la Direcció General de Costes del Ministeri de Medi Ambient de 22 de març del 2000 i 22 de gener del 2001. Informes que es troben en l'expedient, i als quals ens remetem en benefici de la claredat i la concisió de la present resolució.
  
4. La Comissió Territorial d'Urbanisme d'Alacant va emetre l'informe el dia 24 de gener del 2001.
  
Fonaments de dret
  
1. Respecte al procediment, en el cas present, s'han observat les prescripcions legalment establides per a la tramitació dels plans de reforma interior de millora amb el seu corresponent expedient d'homologació sectorial, a mesura que determinen els articles 52 i 54 en relació amb la disposició transitòria primera, apartat segon, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), i en el punt III de la instrucció de planejament 1/1996, de 23 de gener, sobre l'homologació dels plans d'urbanisme a la Llei Reguladora de l'Activitat Urbanística.
  
2. La documentació està completa, a l'efecte del compliment d'allò preceptuat en els articles 27 de la LRAU i 75 del Reglament de Planejament de la Comunitat Valenciana, aprovat pel Decret 201/1998, de 15 de desembre, del Govern Valencià (RPCV) i en la citada instrucció d'homologació.
  
No obstant això, s'adverteix que en l'expedient administratiu remés no consta la remissió fefaent dels avisos de l'anunci de la informació pública del projecte al domicili fiscal dels que consten en el cadastre com a titulars de drets afectats per l'actuació urbanística proposada, a mesura que exigeix l'article 46.3 de la citada LRAU, que li és d'aplicació per remissió de l'article 52.1 del dit text legal. A més, de conformitat amb allò que s'ha informat pel Ministeri de Medi Ambient hauria d'incorporar-se a l'expedient el pla P.1 zonificació, sobre el compliment del que preveu legislació de costes, respecte a la protecció de les servituds legals, sense perjuí del que resulte de la corresponent tramitació sobre la concessió administrativa.
  
3. Quant al fons de l'assumpte, l'objecte de l'homologació del sector que s'ha de desenrotllar pel pla de reforma interior ronda perimetral nord de Dénia, és delimitar l'àmbit de l'actuació i definir les determinacions de caràcter estructural amb adaptació a la LRAU. Per la seua banda, l'objecte del pla de reforma interior de millora plantejat consisteix en la definició de la ronda perimetral nord per a millorar els accessos i les connexions viàries al nucli urbà, la qual cosa comporta ajustos en l'ordenació detallada de les illes afectades. S'amplia la secció de la ronda, avinguda d'Europa, que passa de 25 a 40 metres d'amplària i es reordenen els vials transversals a aquest, amb la qual cosa part de les illes edificables i dotacions passen a viari públic. El pla de reforma interior proposa mantindre el sostre edificable del vigent Pla General de Dénia i, en la mesura que es puga, la destinació urbanística de les illes, per a la qual cosa es defineixen noves zones d'ordenança aplicables a les illes edificables, aquestes zones són de característiques semblants a les previstes en el Pla General, però acotant amb major precisió les tipologies possibles i les edificabilitats, així es determina una única edificabilitat neta per a cada zona.
  
Antecedents: l'àmbit del pla de reforma interior se situa al nord-oest del nucli urbà de Dénia, té una superfície de 274.217 metres quadrats i forma longitudinal ?prop de 1.300 metres de llarg- i irregular ?a seua amplària varia entre els 100 i els 300 metres?. La memòria inclou un resum d'estudi d'accessibilitat a la Marina, Dénia-Xàbia, realitzat per l'Oficina del Pla de Carreteres de la Conselleria d'Obres Públiques, Urbanisme i Transports en el qual s'assenyala la necessitat d'una ronda de circumval·lació i es remet al projecte de ronda perimetral redactat per l'Ajuntament de Dénia, i es recomana la seua ampliació a 30 i 40 metres, sent aquesta última xifra l'amplària proposada en el pla de reforma interior per a l'avinguda d'Europa. Les carreteres afectades són la CV-730, CV-725 i CV-723, pertanyents a la xarxa de carreteres de la Generalitat Valenciana i de la Diputació d'Alacant. En el costat nord està afectat per la delimitació i la servitud de costes, en el costat sud limita amb el camí del cementeri i part del seu àmbit s'indica en l'acord d'aprovació provisional pot estar afectat per les mesures cautelars previstes amb ocasió del pla d'ordenació dels recursos naturals del Montgó. El pla de reforma interior inclou els instituts María Ibars i Juan Chabás de la conselleria competent en educació. Les illes incloses en el pla de reforma interior pertanyen a les zones d'ordenances: subzona A.2.2 ampliació del nucli, A.3 residencial urbana, A.5 tolerància industrial i A.7 equipaments i estan incloses en les àrees de repartiment núm. 1 nucli urbà zona A2.2, núm. 6 zona industrial i núm. 14 nucli A3, definides en la delimitació d'àrees de repartiment de càlcul d'aprofitament tipus del Pla General d'Ordenació Urbana de Dénia.
  
Proposta: l'àmbit del pla de reforma interior de millora se circumscriu a la zona de transició entre l'eixample del nucli urbà amb edificació tancada i el sòl urbà extensiu d'habitatge unifamiliar pel que conviuen tipologies diferents. La zones d'ordenança proposades es denominen RN-2.2, ampliació del nucli ronda nord, i RNA3, residencial urbana ronda nord, amb paràmetres semblants a les previstes en el Pla General A22 i A3: es modifica l'índex d'edificabilitat neta que es fixa en 2,57 m²/m² per a RN-2.2 i 1,30 m²/m² per a RNA3, l'alçària màxima es fixa respectivament en sis i quatre plantes, amb possibilitat d'àtic en els dos casos, les tipologia edificatòria permesa és BA, compatible amb MX per mitjà d'estudi de detall, per a la zona RN-2.2, i BA, UA, UP, UF i AGV, per a la zona RN-2.2. La zona A5 de tolerància industrial desapareix. Tots els terrenys inclosos en l'àmbit s'inclouen en una de les dues noves àrees que es defineixen, els inclosos en la RN-1 tenen un aprofitament d'1 de 1,471215 m²/m² i per als quals s'inclouen en la RN-14 l'aprofitament tipus és de 0,834156 m²/m². Els terrenys inclosos en l'àrea de repartiment RN-1 estaven abans inclosos en les àrees núm. 1 nucli urbà zona A2.2 i núm. 6 zona industrial, els inclosos en la RN-14 ho estaven en la número 14 nucli A3. Finalment, es reubiquen dues zones verdes situades sobre dues illetes de la xarxa viària amb una superfície total de 2.500 metres quadrats, i es manté el sector residencial al nivell dotacional global exigit en l'article 17 de l'annex del Reglament de Planejament de la Comunitat Valenciana.
  
Els dos instituts docents existents en l'àmbit de l'actuació es qualifiquen elements de la xarxa primària de dotacions i es qualifiquen 4.289 metres quadrats de sòl per a un nou equipament d'educatiu cultural de la xarxa secundària de dotacions i 1.397 metres quadrats de zona verda pública. D'acord amb el que assenyala la memòria del pla, el sòl de destinació privada es redueix en 30.129 metres quadrats i queda en 130.425 metres quadrats; els sòls dotacionals públics augmenten aquesta mateixa xifra i arriben als 143.792 metres quadrats i l'edificabilitat total resultant disminueix en 645 metres quadrats, que passa a ser de 283.030 metres quadrats sostre.
  
4. L'homologació sectorial proposada defineix l'àmbit del pla de reforma interior de millora ronda perimetral nord de Dénia, ja que no està definit prèviament en el Pla General. Es tracta d'una homologació sectorial modificativa que delimita o configura l'entorn del sector i compleix els requisits establits en la instrucció de planejament 1/1996, aprovada per l'Ordre de 29 de març de 1996, del conseller d'Obres Públiques, Urbanisme i Transports, sobre l'homologació dels plans d'urbanisme a la LRAU.
  
Pel que fa al pla de reforma interior de millora ronda perimetral nord de Dénia, s'actua amb caràcter puntual sobre una àrea urbana concreta de la ciutat i justifica la millora de la nova ordenació proposada. El pla de reforma interior reordena detalladament un sòl urbà residencial ja existent, sense incrementar ni l'àmbit de sòl urbà, ni el sostre edificable ni les parcel·les edificables. En aquest sentit, crea dues noves zones d'ordenança, en les qual permet tipologies edificatòries ja previstes en el Pla General de Dénia, encara que limitant i fitant les determinacions amb un criteri més d'acord amb la LRAU. El pla de reforma interior compleix el que disposa l'article 17 de l'annex del RPCV, de manera que la proposta plantejada preveu més sòl dotacional públic, respecte a l'ordenació anterior, i es compleix la relació exigida d'ISDn/IEBn > ISDa/IEBa, atés que 0,5080 és menor que 0,4007. I s'Augmenta el sòl dotacional públic del sector en 30.129 metres quadrats.
  
Les determinacions contingudes en el present expedient es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
D'altra banda, com vulga que el pla de reforma interior comporta un diferent ús urbanístic de dues illetes viàries anteriorment qualificades com a zona verda, en modificar la rotonda existent en la carretera CV-724, la seua aprovació requereix del previ informe favorable del Consell Superior d'Urbanisme (hui conseller d'Obres Públiques, Urbanisme i Transports, al no estar encara constituït el dit òrgan consultiu) segons estableix l'article 55.4 en relació amb la disposició transitòria novena de la LRAU.
  
5. Per tot l'anterior, no s'observa cap inconvenient legal perquè pertoque l'aprovació de l'expedient sotmés a consideració. No obstant això, pel que fa al projecte de pla de reforma interior ronda perimetral nord de Dénia, pertoca supeditar l'eficàcia de la seua aprovació definitiva, de conformitat amb el que estableix l'article 41 de la LRAU i 165.1.c del RPCV, fins que, per part de l'Ajuntament de Dénia, no s'esmene la documentació que es troba a faltar:
  
1. Incorporar a l'expedient els avisos sobre el contingut de la informació pública del projecte en el domicili fiscal dels que consten en el cadastre com a titulars de drets afectats en l'àmbit del pla de reforma interior de millora ronda perimetral nord l'aprovació definitiva del qual s'interessa, segons determina l'article 46.3 de la LRAU en relació amb el 52 del mateix text legal.
  
2. Incorporar a l'expedient el pla P.1 zonificació, en el qual figura representada la servitud de protecció i la referència al compliment de l'article 25 de la Llei de Costes, degudament diligenciat amb aprovació provisional, segons manifesta la Direcció General de Costes del Ministeri de Medi Ambient, en l'informe de 22 de gener del 2001. Això sense perjudici del que resulte de la tramitació del corresponent expedient de la concessió administrativa.
  
6. El conseller d'Obres Públiques, Urbanisme i Transports és l'òrgan competent per a adoptar una resolució definitiva sobre el present expedient, segons disposa l'article 54.2.b de la LRAU en relació amb l'article 6.d del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià.
  
Vistos els preceptes legals citats i la resta de general i pertinent aplicació, resolc:
  
Primer
  
Homologar a la Llei Reguladora de l'Activitat Urbanística el sector que s'ha de desenrotllar pel pla de reforma interior ronda perimetral nord de Dénia.
  
Segon
  
Emetre un informe favorable sobre la modificació de les zones verda afectades per la nova ordenació que s'ha d'establir en citat pla de reforma interior.
  
Tercer
  
Supeditar l'eficàcia de l'aprovació definitiva del pla de reforma interior ronda perimetral nord, fins que l'Ajuntament de Dénia no esmene la documentació requerida en el fonament de dret cinqué de la present resolució.
  
Quart
  
Delegar en el director general d'Urbanisme i Ordenació Territorial la facultat de comprovar que la correcció del citat pla s'efectua en els termes acordats i, verificat açò, ordene la publicació oficial de l'aprovació definitiva, segons disposa l'article 59 de la Llei Reguladora de l'Activitat Urbanística, de la Generalitat Valenciana.
  
Contra la present resolució, que posa fi a la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o de la publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjudici que puga exercitar qualsevol altre recurs que estime oportú.